Tħabbret il-mewt tal-Imħallef Emeritu Oliver John Gulia. Kien ibnu Gavin Gulia, politiku u Ċermen tal-MTA li ta l-aħbar fuq is-sit soċjali Facebook. "Telaqna illum tard wara nofsinhar għall-ħajja ta' dejjem fl-età ta' 92 sena. Gawdejnieh kemm flaħna, imma tibqa' ma temminx li qatt jista' jitlaq. Għandna qalbna magħsura bin-niket, imma nafu li, ta' raġel tajjeb, rett, ġust u korrett li kien, bħala bniedem imma anki bħala Imħallef, qiegħed aħjar minna u ma' Alla fil-ħniena u fil-kobor Tiegħu u ma' ommi Joanna Antida, li telqitna aktar kmieni din is-sena," kiteb Gulia.